VANLIG: Operasjonsleder hos politiet i Oslo mener det var en selvfølge at helikopteret som likevel var i luften skulle settes inn i jakten på taggerne. Foto: Paul Kleiven/NTB

Politiet jaktet taggere med helikopter

Da Oslo-politiet i går kveld søkte etter fire taggere, satte de inn helikopter i søket.

Inger Lise Hammerstrøm

7. august 2016

Artikkelen er over fire år gammel

«Noen har tagget på en t-banevogn ved Helsfyr. Vi søker etter 4 mørkkledde i området. Helikopteret vårt bistår de på bakken», skrev politiet i Oslo på sin twitterkonto, Politiet i Oslo, i går kveld.

Det vakte reaksjoner hos mange av følgerne, hvorav flere mente dette var feil prioritering av ressursene.

– Det har jeg ikke forståelse for. Så lenge man får med seg fakta, at helikopteret uansett var ute på oppdrag, sier operasjonsleder hos politiet i Oslo Finn Belle.

LES DENNE OGSÅ: Har aldri vært brukt mer enn i år

–Meningsløst å ikke bruke det

En time senere postet politiet en ny tweet som opplyste at helikopteret, som var satt inn i jakten på taggerne, uansett var ute på oppdrag.

– Helikopteret kjører patrulje som en vanlig politibil, det har vi gjort bestandig, og dette helikopteret skulle uansett være i lufta.

– Kan du forklare hvordan dere vurderer en slik prioritering?

– Når helikopteret likevel er i luften så er det meningsløst å ikke bruke det. For politiet et det åpenbart at den ressursen settes inn.

– Hvor mye koster det å ha et helikopter i lufta i en time?

– Det kan ikke jeg svare på.

Ifølge den hyppig oppdaterte twitterkontoen lyktes politiet ikke med å ta taggerne.

LES OGSÅ: Helikoptre og politi

I 2013 skrev lokalavisen Budstikka om politiet i Asker og Bærum som satte inn et politihelikopter fra Oslo i jakten på mannen som angivelig hadde tagget en bro på E18 i Asker. Jakten var ikke vellykket.

Publisert: 07.08.16 kl. 11:35

Les også

Mer om Oslo